Ka dinako tse dingwe ke ne ke hutsafala fa batho ba nnela go rialo. Le fa gone ke ne ke fitlhela batho maikutlo a me, fa ke le esi ke ne ke tshololela Jehofa mafatlha. Ke ne ka gomodiwa ke go itse gore ga a tseye gore ke a tlhaela fela ka gonne ke sa nyalwa. E le gore ke tsosolose maikemisetso a me a go mo direla ke sa iteege tsebe, ke ne ka akanya ka morwadia Jefetha le ka ga Jesu—ba ba neng ba sa tsena mo lenyalong mme ba dira thato ya Modimo ka pelo yotlhe.—Johane 4:34. Jesu o ne a supa tsela e nngwe gape e moya o o boitshepo wa Modimo o dirang ka yone fa a ne a raya barutwa ba gagwe jaana: “Lo tla amogela maatla fa moya o o boitshepo o goroga mo go lona, mme lo tla nna basupi ba me . . . go ya karolong e e kwa kgakalakgakala ya lefatshe.” (Ditiro 1:8) Tsholofetso ya ga Jesu ya gore o tla naya barutwa ba gagwe “maatla” le “moya o o boitshepo” gore ba tle ba dire tiro e ba e filweng ke Modimo e sa ntse e dira le gompieno.